Diari Oficial de la Generalitat Valenciana


Sumari del DOGV 5267, del 26-05-2006 (2006/5950)

RESOLUCIÓ de 16 de maig de 2006, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits número 84/2005, per a la provisió de llocs de treball de naturalesa funcionarial, sector administració especial, grups A i A/B, direccions de Secció o equivalents, de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5267

Data del DOGV
:   26-05-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/5950


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 16 de maig de 2006, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits número 84/2005, per a la provisió de llocs de treball de naturalesa funcionarial, sector administració especial, grups A i A/B, direccions de Secció o equivalents, de la Conselleria de Sanitat. [2006/S5950]  
Per Resolució de 6 de maig de 2005, de la Direcció General d'Administració Autonòmica, publicada en el Diari Oficial de la Generalitat número 5.024, de 9 de juny del 2005, es convoca Concurs de Mèrits número 84/2005, per a la provisió de llocs de treball de naturalesa funcionarial, sector administració especial, grups A i A/B, direccions de Secció o equivalents, de la Conselleria de Sanitat.  
Per Resolució de 24 de novembre de 2005, de la Direcció General d'Administració Autonòmica, publicada en el Diari Oficial de la Generalitat número 5.148, de data 2 de desembre de 2005, s'amplia el termini establit per a resoldre la Convocatòria de l'esmentat Concurs de Mèrits.  
Finalitzada l'avaluació dels mèrits dels concursants i la resta de tràmits d'execució de la convocatòria, per la Comissió d'Avaluació es formula, en data 9 de maig de 2006, proposta definitiva d'adjudicació.  
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Consell de la Generalitat, pel que s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer. Fer públiques les puntuacions obtingudes pels participants en el Concurs de Mèrits número 84/2005 i adjudicar, amb destinació definitiva, els llocs de treball relacionats en l'annex de la present resolució.  
Segon. Cessament i preses de possessió  
Cessament. El personal que ocupa lloc de treball i ha obtingut destinació en el present concurs, cessarà d'ofici el dia 31 de maig de 2006. Igualment cessarà d'ofici, en la mateixa data, el personal que estiga ocupant un lloc de treball adjudicat en aquesta Convocatòria.  
Preses de possessió. L'acte de presa de possessió, a què queda convocat el personal que ha obtingut destinació, tindrà lloc el dia 1 de juny de 2006, a les 09.00 hores, a les següents seus, segons la província en què radique el lloc:  
a) Direcció Territorial de la Conselleria de Justícia, Interior i Administracions Públiques a Alacant, rambla Méndez Núñez núm. 41 (Torre Generalitat) CP 03861 Alacant.  
b) Direcció Territorial de la Conselleria de Justícia, Interior i Administracions Públiques a Castelló de la Plana, carrer Major núm. 78 CP 12587, Castelló de la Plana.  
c) Conselleria de Justícia, Interior i Administracions Públiques, Direcció General d'Administració Autonòmica, Servei de Provisió de Llocs, carrer Miquelet núm. 5, 2é pis, CP 46634 València.  
Els efectes administratius i econòmics de la presa de possessió seran des de l'1 de juny de 2006.  
Tercer. Recurs  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des del dia següent de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present Resolució.  
València, 16 de maig de 2006.. El director general d'Administració Autonòmica: Miguel Antonio Crespo Marzal.